Notum sit omnibus tam presentibus quam futuris quod ego Odo, dux Burgundię, dedi et concessi et quittavi canonicis ecclesię Beatę Marię Belnensis quicquid juris habebam in decimis vinearum eorum quas possident apud Pomarcum. Quod ut ratum et inconcussum futuris temporibus observetur, litteris adnotari et sigilli mei auctoritate feci communiri. Affuerunt preterea testes quorum nomina subscripta sunt; Robertus decanus; Raymundus de Corbiniaco; Johannes de Pontiz, Beln. canonici, Hugo, miles de Edua, vigerius Eduensis; Reginaldus de Pontiz, prepositus Belne; Petrus de Rualata. Actum est hoc anno incarnati Verbi M°C° nonagesimo quinto.